**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ**

****

**ΔΕΛΤΙΟ ΤΥΠΟΥ**

Ενημερωτική Ημερίδα

 **Θάνατος στην Αίγυπτο. Από τους Φαραώ στους Πτολεμαίους**

Πέμπτη 31 Οκτωβρίου 2019

Ώρα έναρξης: 9.00

Με αφορμή την παρουσίαση των επιστημονικών πορισμάτων από την εξέταση πέντε μουμιών της Αιγυπτιακής Συλλογής του ΕΑΜ με τη χρήση αξονικού τομογράφου, το Εθνικό Αρχαιολογικό Μουσείο διοργανώνει ενημερωτική ημερίδα με τίτλο «Ο Θάνατος στην Αίγυπτο. Από τους Φαραώ στους Πτολεμαίους». H εξέταση των μουμιών με τη βοήθεια της προηγμένης απεικονιστικής τεχνολογίας πραγματοποιήθηκε με τη συνεργασία του Ελληνικού Ινστιτούτου Αιγυπτιολογίας και χάρη στην ευγενική χορηγία του Ομίλου Ιατρικού Αθηνών και την αρωγή της μεταφορικής εταιρείας «Ορφέας Βεϊνόγλου».

Η Ημερίδα πρόκειται να πραγματοποιηθεί στο αμφιθέατρο του Εθνικού Αρχαιολογικού Μουσείου την **Πέμπτη 31 Οκτωβρίου 2019** και **ώρα 09.00–14.15,** με τη συμμετοχή έγκριτων επιστημόνων από τον χώρο της Ιατρικής, της Αιγυπτιολογίας–Αρχαιολογίας, της Συντήρησης Αρχαιοτήτων και της Ιατροδικαστικής. Οι ομιλητές θα φωτίσουν πολλές πτυχές των εθίμων ταφής και των δοξασιών των Αρχαίων Αιγυπτίων, ενώ θα παρουσιασθούν και οι σχέσεις της Αιγύπτου με το Αιγαίο και τη Μέση Ανατολή.

Συνημμένα ακολουθούν η πρόσκληση και το αναλυτικό πρόγραμμα της Ημερίδας. Δεν απαιτείται η δήλωση συμμετοχής.

**Τόπος διεξαγωγής:**

Αμφιθέατρο Εθνικού Αρχαιολογικού Μουσείου (είσοδος από Τοσίτσα 1)

**Πληροφορίες-Στοιχεία Επικοινωνίας**

**Τηλ**: 213214 4800, -4856, -4889 **Fax**: 210 8213573

**Email**: eam@culture.gr **Ιστότοπος**: [www.namuseum.gr](http://www.namuseum.gr)

|  |  |
| --- | --- |
| Χορηγοί επικοινωνίας: http://www.typologies.gr/wp-content/uploads/2014/03/%CE%A4%CE%A1%CE%99%CE%A4%CE%9F-%CE%A0%CE%A1%CE%9F%CE%93%CE%A1%CE%91%CE%9C%CE%9C%CE%91.png ΕΡΤ  |  |

Λεζάντες φωτογραφιών

Εικ. 1. Η σαρκοφάγος του Σηχέμ (Sekhem), πρώιμης-μέσης πτολεμαϊκής περιόδου (3ος αι.-2ος αι. π.Χ.), ΕΑΜ Αιγ. 3343 © Υπουργείο Πολιτισμού & Αθλητισμού/ΕΑΜ, φωτογράφος Ελ. Α. Γαλανόπουλος

Εικ. 2. Η Μούμια του Σηχέμ, ενήλικα άνδρα 20-30 ετών, την ώρα που εισέρχεται στον αξονικό τομογράφο του Ιατρικού Αθηνών © Υπουργείο Πολιτισμού & Αθλητισμού/ΕΑΜ-Όμιλος Ιατρικού Αθηνών, φωτογράφος Ελ. Α. Γαλανόπουλος

Εικ. 3. Εικόνα από τον αξονικό τομογράφο του Ιατρικού Αθηνών, στην οποία διακρίνεται η περίδεση της μούμιας του Σηχέμ, υπόδειγμα πολυτελούς ταρίχευσης, με βάση τις μαρτυρίες του Ηρόδοτου. © Υπουργείο Πολιτισμού & Αθλητισμού/ΕΑΜ- Όμιλος Ιατρικού Αθηνών, φωτογράφος Ελ. Α. Γαλανόπουλος

Εικ. 4. Εικόνα από τον αξονικό τομογράφο του Ιατρικού Αθηνών, στην οποία διακρίνεται ο σκελετός της μούμιας του Σηχέμ. © Υπουργείο Πολιτισμού & Αθλητισμού/ΕΑΜ-Όμιλος Ιατρικού Αθηνών, φωτογράφος Ελ. Α. Γαλανόπουλος